cyanic-selkie/wikianc huggingface dataset:
Eteen ja ylös
"Eteen ja ylös" sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Latauslistalla kappale nousi kärkeen toisella listaviikollaan 3/2015 ja pysyi ykkösenä viisi peräkkäistä viikkoa. Singlelistalla paras sijoitus tuli viikolla 4/2015. Radiosoittolistalla "Eteen ja ylös" oli parhaimmillaan neljäs viikolla 6/2015. Yhteensä listaviikkoja kertyi singlelistalla yhdeksän ja latauslistalla 18. Radiosoittolistalla kappale oli edelleen viikolla 53/2015, jolloin viikkoja oli kertynyt 45.
Kappaleeseen julkaistiin Jan-Erik Olin ohjaama musiikkivideo 4. tammikuuta 2015 YouTube-videopalvelussa, jossa sitä on katsottu 2,7 miljoonaa kertaa. "Eteen ja ylös" oli mukana Vares – Sheriffi -elokuvassa, ja musiikkivideolla oli otteita elokuvasta.
Kappaleesta tehtiin myös akustinen versio. Elastinen esitti sen ensimmäistä kertaa Elastinen – Rauhassa -ohjelmassa Yle TV2:lla 7. tammikuuta 2015. Akustinen versio julkaistiin Rauhassa-livealbumilla Spotifyssa 9. tammikuuta.
Ella ja kaverit 2 – Paterock
Ella ja kaverit 2 – Paterock on joulukuussa 2013 ensi-iltansa saanut suomalainen lastenelokuva. Elokuva on järjestyksessään toinen Ella ja kaverit -elokuva. Sen hahmot perustuvat Timo Parvelan Ella ja kaverit -kirjasarjan Ella ja Paterock -kirjaan.
Pääosissa
Lähde
Mozilla Firefox
Mozilla Firefox on Mozilla-projektin tekemä vapaa, avoimen lähdekoodin verkkoselain, joka on saatavilla Windowsille, Linuxille, macOS:lle ja Androidille. Yhteensopiva sähköpostiohjelma on Mozilla Thunderbird. Firefox on saatavilla myös suomeksi. Firefox käyttää Gecko-selainmoottoria.
Historia
Mozilla Firefox tunnettiin aiemmin nimillä Phoenix ja Mozilla Firebird.
Ohjelman kehitys alkoi, kun Dave Hyatt ja Blake Ross alkoivat karsia mielestään turhia ominaisuuksia Mozilla Suitesta. Ensimmäinen julkinen testiversio julkaistiin syyskuussa 2002 nimellä Phoenix. 14. huhtikuuta 2003 ohjelman nimi vaihdettiin Mozilla Firebirdiksi, koska BIOS-valmistaja Phoenix Technologies näki nimen rikkovan heidän tavaramerkkiään. Lopulta 9. helmikuuta 2004 nimi sai lopullisen muotonsa Mozilla Firefox, tai lyhyemmin vain Firefox. Nimenmuutos johtui siitä, että monet pelkäsivät Firebird-nimen sekoittuvan Firebird-tietokantaohjelmistoon. Näiden tapausten takia ja tarpeesta suojella selaimen brändiä Firefox on nykyisin Mozilla Foundationin tavaramerkki.
Firefoxia kehittävät Mozilla Foundation ja monet vapaaehtoiset.
Firefoxin versiohistoria
ESR-versiot ovat yrityksille ja organisaatioille tarkoitettuja pidennetyn tuen versioita, joihin julkaistaan vain tietoturvapäivityksiä julkaisun jälkeen ja vakauskorjauksia Mozillan harkinnan mukaan. Näitä ovat olleet versiot 10, 17, 24, 31, 38, 45 ja 52. Seuraava julkaisu on poikkeuksellisesti versio 60 eikä 59. Muutos tehtiin, koska siten Mozilla sai lisäaikaa kehitykseen, siirtymäaika organisaatioiden versiopäivityksessä pidentyi ja suurimmat muutokset olivat versiossa 57.
Osaa ilmoitetuista ominaisuuksista ei välttämättä ole kaikissa beetaversioissa. Firefox päivittyy uuteen versioon kuuden viikon välein. Käyttöjärjestelmien mukana tulleet versiot ovat tuettuja niin kauan, kuin itse järjestelmä (esimerkiksi Linux-jakelupaketeissa).
Versiossa 94 Linux-versio siirtyi X Window Systemin GLX-laajennuksen sijaan käyttämään EGL:ää, jota voidaan käyttää X11:sta ja Waylandin kanssa. Muutoksen myötä suorituskyky on parempi, virrankäyttö on pienempi, bugien määrä on pienempi ja laitteistokiihdytys on lähempänä.
Versiot
Firefoxin perusversion lisäksi on julkisesti saatavilla kolme virallista versiota, jotka ovat Beta, Developer Edition ja Nightly. Kaikissa näissä versioissa selain lähettää dataa Mozillalle ja mahdollisesti heidän kumppaneilleen. Betaversio on julkinen testausversio, joka sisältää ominaisuuksia, jotka ovat melkein täysin valmiita viralliseen versioon. Versiossa tehdään viimeiset kokeillut, jotta harvinaisemmatkin löydettäisiin.
Developer Edition, suomeksi kehittäjien versio, on verkkokehittäjille suunnattu versio, joka tarjoaa Firefoxin perustyökalujen lisäksi vielä enemmän työkaluja verkkokehitykseen. Versiossa on esimerkiksi seuraavat työkalut:
Nightly on Firefoxin versio, johon kaikki uudet ominaisuudet ja bugien korjaukset lisätään päivittäin. Tätä käytäntöä käytetään, jotta voidaan löytää uudet bugit helpommin ja tiedetään, että ne liittyvät edellisiin päivityksiin. Samalla käyttäjät saadaan nopeammin testaamaan uusia ominaisuuksia ja bugeja.
Turvallisuus
Mozilla Foundation tarjoaa ohjelmointivirheiden löytämisestä "bugipalkkiota" (3 000–20 000 Yhdysvaltain dollarin rahapalkkio), jonka suuruus riippuu raportin laadusta ja ohjelmointivirheen aiheuttamasta haavoittuvuudesta Firefoxiin. Viralliset ohjeet tietoturva-aukkojen käsittelystä eivät suosittele haavoittuvuuksien varhaista paljastamista, jotta mahdolliset hyökkääjät eivät saisi etulyöntiasemaa haavoittuvuuksien käytöstä. Viralliset ohjeet tietoturva-aukkojen käsittelystä eivät myöskään suosittele haavoittuvuuksien varhaista paljastamista julkisesti.
Lisäosat
Firefox tunnettiin laajasta muokattavuudestaan. Firefox tuki alun perin XUL-kieltä (XML User Interface Language). Tämän avulla oli mahdollista luoda käyttöliittymiä XML-koodilla. Käyttöliittymän toimintaa voi muuttaa XBL (XML Binding Language) -määrityksillä. Firefox salli myös liitännäisille laajan pääsyn XPCOM (Cross Platform Component Object Model) -komponenttirajapintaan, jota selain käyttää sisäisesti. Mahdollisuus muuttaa koko selaimen toimintaa laajennuksilla oli yksi Firefoxin vahvimmista puolista ja teki siitä muokattavamman kuin muista selaimista. Firefox salli käyttöliittymän muokkaamisen XUL-koodilla, kunnes tämä mahdollisuus poistettiin versiossa 57. Ainut selaimen sallima laajennuskeino on nykyisin WebExtensions API, joka on samanlainen ja paljolti yhteensopiva Chromen ja Operan kanssa.
Firefoxin lisäosat jaetaan kuuteen luokaan: laajennukset, teemat, liitännäiset, hakutyökalut, oikolukusanastot ja kielipaketit sekä sovellukset.
Laajennukset
Lisäosat tuovat selaimeen uusia toimintoja, kuten kirjainmerkkien hallinnoinnin, muokattuja työkalurivejä, FTP- ja sähköpostiohjelmia tai kehittäjien työkaluja.
Osa lisäosista muuttaa nettisivun ulkonäköä. Esimerksiksi Adblock Plus estää osan mainoskuvista ja Greasemonkey sallii käyttäjien tekemien makrojen (script) ajamisen sivuilla.
Teemat
Teemat (alussa persoonat) olivat alun perin Firefoxin lisäosia, mutta niiden tuki lisättiin selaimeen versiosta 3.6 lähtien.
Liitännäiset
Firefoxin versio 57 loppuvuodesta 2017 poisti tuen vanhanmallisilta NPAPI-selainlaajennuksilta (Netscape Plugin Application Programming Interface).
Hakutyökalut
Firefox mahdollistaa usean hakutyökalun käytön nopeasti. Context Search laajennus lisää listan käyttäjän hakutyökaluista valitun kohteen viereen.
Oikolukusanastot ja kielipaketit
Suomenkielinen sanakirja ja oikoluku olivat alkuun saatavilla Voikko-liitännäisen avulla. Firefoxiin on saatavilla suomen kielen kielipaketti, mutta oikolukua ei ole enää saatavilla.
Firefoxin versio 57 poisti tuen selaimen liitännäisiltä. Uudemmat versiot tukevat vain WebExtensions-rajapintaa. Firefox ei nykyisellään tule lainkaan oikeinkirjoituksen tarkistimia, ainoastaan sanakirjalaajennuksia, jotka eivät riitä suomen kielen oikeinkirjoituksen tarkistukseen.
Sovellukset (Apps)
Firefox OS:n julkaisun jälkeen luotiin Mozilla Marketplace, jolla mobiilisovelluksia voi suorittaa Firefoxin pc-versiossa.
Firefox 4 julkaistiin maaliskuussa 2011 Android-laitteille ja Nokian kehittämälle Maemo-laitteille.
Janus Hanski
Janus Hanski (s. 23. joulukuuta 1968 Helsinki) on suomalainen muusikko ja laulaja. Hänet tunnetaan erityisesti 1990-luvun televisiosarjoista Vintiöt, Trabant Express ja hän on Tervasaaren kesäteatterin toinen jäsen. 1980-luvun lopulla Hanski lauloi Uman Namu -nimisessä yhtyeessä, joka levytti EP-levyn Muoti vai kauneus (1985) ja LP-levyn Ulvova mylläri (1986). Vuonna 1995 Hanski levytti cd:n Vuorille kuuta ulvomaan (Bluebird) sekä näytteli Aleksi Mäkelän elokuvissa Romanovin kivet, Häjyt ja V2 – Jäätynyt enkeli. Vuonna 2005 ilmestyi levy Janus Hanski & Jäykkä Palatsi, joka sisältää Pekka Tegelmanin musiikkia.
Amager
Kööpenhaminan kansainvälinen lentoasema Kastrup sijaitsee Amagerin saarella. Juutinrauman silta, joka yhdistää Tanskan Ruotsiin, kulkee Amagerin kautta. Sillan ja siihen liittyvän moottoritien rakentaminen muutti kaupunkikuvaa melkoisesti.
Mozilla Firefox
Sovellukset (Apps)
Firefox for iOS julkaistiin marraskuussa 2015 iPhonelle ja iPadille.
Janus Hanski
Vuonna 2012 Hanski osallistui Seinäjoen Tangomarkkinoille kilpailijana ja valittiin Turussa järjestetystä semifinaalista Seinäjoen finaaliin.
Mozilla Firefox
Sovellukset (Apps)
Firefox julkaisi uuden yksityisyyteen keskittyvän Firefox Focus -verkkoselaimen iOS-laitteille marraskuussa 2016. Kesäkuussa 2017 Firefox Focus julkaistiin Androidille.
Firefox Reality (AR/VR)
Firefox Reality julkaistiin lisätyn todellisuuden ja virtuaalitodellisuuslaseille syyskuussa 2018. Se tukee perinteistä verkkoselailua 2D-ikkunoiden kautta ja mukaansatempaavia VR-sivuja Web VR:n kautta. Firefox Reality on saatavilla HTC Vive-, Oculus-, Google Daydream- ja Microsoft Hololens -kuulokkeilla. Helmikuussa 2022 Mozilla ilmoitti lopettavansa Firefox Realityn päivittämisen ja tuen. Igalia otti projektin ohjauksen haltuunsa uudella nimellä Wolvic.
Janus Hanski
Janus Hanskin uusin levy "Muutama haave" julkaistiin huhtikuussa 2019. Seuraava countryvaikutteinen albumi on tulossa syksyllä 2020.
Mozilla Firefox
Suosio ja markkinaosuus
Selain saavutti huomattavaa suosiota jo kehitysvaiheessaan. Se saavutti 200 miljoonan latauksen rajapyykin 31. heinäkuuta 2006.
Lokakuussa 2011 Firefoxin maailmanlaajuisen markkinaosuuden arvioitiin olevan noin 22 prosenttia. Suurin markkinaosuus selaimella oli Suomessa, jossa se oli noin 45,9 prosenttia (maaliskuun 2008 tilanne). Puola seurasi heti perässä 44,0 prosenttia. Firefoxin markkinaosuus oli tuolloin toiseksi suurin heti Microsoftin Internet Explorerin jälkeen, jonka markkinaosuus oli lokakuussa 2011 noin 52 prosenttia.
Janus Hanski
Hanski oli Ilkka Vainio -tuotannon osakas sekä toimitusjohtaja vuosina 2016–2019. Vuodesta 2019 Janus Hanskilla on ollut oma musiikkituotantoyhtiö Hanskit Company Oy.
Mozilla Firefox
Suosio ja markkinaosuus
Maaliskuussa 2008 Firefoxia käytti Euroopassa 28,8 ja Oseaniassa 31,2 prosenttia useampi kuin muualla.
Janus Hanski
Yksityiselämä
Hanski kärsii atooppisesta ihosta.
Mozilla Firefox
Suosio ja markkinaosuus
Firefox 3:n virallinen julkistamispäivä oli 17. kesäkuuta 2008. Vuorokauden aikana yritettiin tehdä uusi ohjelmatiedoston lataamisen maailmanennätys. Tarkoituksena oli, että mahdollisimman moni noutaisi Firefox 3 -selaimen 24 tunnin sisällä 17.6.–18.6.2008. Ennätykseksi tuli eri koneilta loppuun suoritettua latausta. Ennätys kirjattiin Guinnessin ennätysten kirjaan.
StatCounterin mukaan Firefoxilla oli 20,82 prosentin markkinaosuus vuonna 2013. Seuraavan vuoden helmikuussa markkinaosuus oli 18,3 prosenttia pitäen kolmannen sijan selainmarkkinoilla.
Net Applicationsin mukaan 2015 maaliskuussa IE:n markkinaosuus oli 55,83 Chromen 25,68 ja Firefoxin 11,70 prosenttia.
Elokuussa 2016 NetMarketShare kertoi Firefoxin työpöytäkoneiden markkinaosuudeksi 7,69 prosenttia. StatCounterin mukaan vuoden 2017 tammikuussa Firefoxin työpöytä-, tabletti-, ja mobiililaitteiden markkinaosuuden olevan 6,75 prosenttia.
Lokakuussa 2020 Firefoxilla oli 3,39 prosentin osuus NetMarketSharen mukaan ja 3,98 StatCounterin mukaan.
Firefox Mobile
Mozilla on julkaissut Firefoxista myös oman versionsa mobiililaitteille. Firefox Mobile päivittyy samoihin versionumeroihin kuin työpöytäversio. Firefox Mobile on julkaistu Googlen Androidille sekä Nokian MeeGolle. Lisäksi selain on upotettuna Mozillan kehittämään Firefox OS-mobiilikäyttöjärjestelmään. Selaimen mobiiliversio muistuttaa työpöytäversiota, sillä ominaisuudet ovat pitkälti samat. Firefox Mobilen ominaisuuksiin lukeutuvat muun muassa synkronointi työpöytä- sekä mobiiliselaimen välillä (Firefox Sync), lisäosat ja hakuja helpottava älykäs osoitepalkki.
Brändi ja tavaramerkit
Nimi Firefox on Mozilla-säätiön rekisteröity tavaramerkki, ja ohjelman logon käyttöä koskevat tietyt ehdot. Firefoxin logoa ja nimeä saa käyttää vain lähdekoodiltaan muuttamattomissa versioissa ja Mozilla-säätiön virallisella luvalla. Levittäjä voi muuttaa selaimen nimen helposti vaihtamalla kääntämisvaiheessa asetuksia. Esimerkiksi Debian-projekti tekee Firefoxiin useita omia päivityksiään ja näki että he eivät voineet käyttää alkuperäistä kuvaketta sen käyttörajoitusten takia. Mozilla-säätiö pyysi heitä myös lopettamaan tämän takia Firefox-nimen käytön, sillä logoa ja nimeä saa käyttää vain yhdessä.
Aiemmin, mm. Debian versionumerossa 7:ssa (version nimi wheezy) Debianin Firefox-selain oli nimeltään Iceweasel. Nykyisin (vuonna 2021) Debianin mukana tulee oletusarvoisesti asennettuna selain Firefox ESR (Extended Standard Release) joka saa päivityksiä normaalien järjestelmäpäivitysten yhteydessä.
Vastaavasti Debianiin perustuva Ubuntu käyttää vain uudelleenpaketoitua versiota, joten he saavat käyttää alkuperäistä nimeä ja logoa. Nykyään myös Debian-käyttöjärjestelmäjakelu saa käyttää alkuperäistä nimeä ja logoa. Selaimissa ei kuitenkaan ole merkittäviä käytännön eroja.
Debian käyttää GNU-työkaluja ja usein Linux-ydintä, mutta Mozilla Firefox ei ole GNU-työkalu eikä osa GNU-käyttöjärjestelmäprojektia, vaan Mozilla Foundationin tekemä verkkoselain. Debianista käytetään joskus nimitystä Debian GNU/Linux, vaikka Linux ei ole vaadittu osa Debiania, mutta GNU-työkalut ja lisenssiehdot siihen sisältyvät.
Mozilla Firefox ei vaadi GNU- eikä Linux-teknologiaa vaan se toimii myös Microsoft Windowsilla ja muillakin alustoilla (käyttöjärjestelmillä). Debianin asennusohjelma asentaa Firefox ESR-selaimen, joka on käyttövalmis verkkoselain valmiiksi asennetussa Debian-järjestelmässä ESR-versiona Debian-oletusasennuksen jälkeen.
FS Mistral (L9013)
Mistral (runkonumero L9013) on Ranskan laivaston Mistral-luokan maihinnousualus.
Valmistus
Alus tilattiin tammikuussa 2001 Brestin laivastontelakalta ja Chantiers de Saint-Nazairelta. Peräosan valmistus aloitettiin 10. heinäkuuta 2003 Brestin telakalla ja keulaosan valmistus Saint Nazairessa 13. lokakuuta 2003. Alus laskettiin vesille Brestin telakalta 6. lokakuuta 2004 ja valmistui joulukuussa 2006.
Palvelus
Aluksen kotisatamana on Toulon.
Essaouira-Mogadorin lentoasema
Essaouira-Mogadorin lentoasema  on julkinen lentoasema Essaouiran provinssissa Marrakech-Tensift-Al Haouzin hallintoalueella Marokon länsiosassa. Lentoaseman päällystetyllä kiitotiellä on pituutta 2 607 metriä ja leveyttä 45 metriä. Asema sijaitsee 117 metrin korkeudessa merenpinnasta. Essaouira-Mogadorin lentoasemalla on lentokoneiden pysäköintitilaa 12 000 m². Terminaalin pohjapinta-ala on 3 000 m². Lentoaseman kautta pystyy kulkemaan 300 000 matkustajaa vuodessa.
Lentoasemalta on kaksi päivittäistä lentoa Casablancaan. Lisäksi kesäaikaan asemalta on lentoja Pariisiin. Ryanair aloitti keväällä 2013 lennot asemalta Ranskan Marseilleen ja Belgian Charleroihin.
Lentoasema sijaitsee noin 15 kilometrin päässä provinssin pääkaupungista Essaouirasta etelään Agadiriin johtavan tien varrella. Lentoasemalta liikennöi linja-autoja Essaouiraan.
Šamil Hisamutdinov
Ensimmäisissä kansainvälisissä arvokilpailuissaan, 1972 Münchenin olympialaisissa, Hisamutdinov voitti kultamitalin 68 kilogramman painoluokassa. Loppuottelussa häntä oli vastassa Stojan Apostolov.
Vuonna 1973 Hisamutdinov voitti kultaa sekä Helsingin EM-kisoissa, missä hän kohtasi finaalissa toisen bulgarialaisen, Nedko Nedevin, ja syyskuussa Teheranin MM-kisoissa, loppuotteluvastustajana jugoslavialainen hallitseva maailmanmestari Sreten Damjanović. Hisamutdinov voitti EM-kultaa myös seuraavana vuonna Madridin EM-kisoista kohdattuaan loppuottelussa puolalaisen Andrzej Supronin. Supron tuli uudelleen vastaan 1975 MM-kisojen loppuottelussa, ja tälläkin kertaa Hisamutdinov vei voiton ja uransa toisen maailmanmestaruuden. Viimeisissä arvokisoissaan, 1976 Leningradin EM-kisoissa, Hisamutdinov saavutti pronssia.
Painiuransa jälkeen Hisamutdinov on muun muassa toiminut Venäjän maajoukkueen kreikkalais-roomalaisen painin päävalmentajana.
Albin Koponen
Albin Koponen (1. syyskuuta 1881 Pielisjärvi – 10. marraskuuta 1944 Lieksa) oli suomalainen poliitikko, joka toimi SDP:n kansanedustajana vuosina 1907–1918 ja 1922–1944.
Elämä
Pielisjärven Viensuussa syntyneen Koposen vanhemmat olivat lampuoti Juha Pekanpoika Koponen (1832−1887) ja Helena Oinonen (1843−1928). Omassa liikkeessään levyseppänä työskennellyt Koponen oli vuonna 1901 perustamassa Pielisjärven työväenyhdistystä ja hän toimi pitkään sen puheenjohtajana. Koponen oli myös Lieksan Innon perustajajäseniä. Hänet valittiin kansanedustajaksi vuonna 1907 Suomen ensimmäisissä yksikamarisen eduskunnan vaaleissa.
Sisällissodan aikana Koponen ei osallistunut punaisten toimintaan, vaan matkusti veljensä luokse Inkerinmaan Seppälään. Sodan päätyttyä Koponen pidätettiin Terijoella hänen palatessaan Suomeen. Lokakuussa 1918 Koponen sai kahden vuoden kuritushuonetuomion valtiopetoksen valmistelusta. Syyksi katsottiin sotaa edeltänyt kiihotustoiminta ja syksyllä 1917 annettu Me vaadimme-julistus, jota hän kuitenkin kertoi vastustaneensa. Tammikuussa 1919 valtiorikosylioikeus korotti tuomion kahdeksaan vuoteen valtiopetokseen yllytyksestä, mutta valtionhoitaja C. G. E. Mannerheim armahti Koposen jo huhtikuussa.
Koponen valittiin jälleen eduskuntaan vuoden 1922 vaaleissa. Presidentin valitsijamiehenä hän oli vuosien 1925, 1931, 1937, 1940 ja 1943 presidentinvaaleissa. Koponen toimi myös Lieksan kunnanvaltuuston puheenjohtajana. Hän kuoli kesken kansanedustajankautensa marraskuussa 1944. Koposen tilalle eduskuntaan nousi Juho Kosonen.
Yksityiselämä
Koposen puoliso oli Orimattilassa syntynyt Aina Grönman (1888−1943). Pariskunta oli lapseton.
Aleksandr Anufrijev
Aleksandr Anufrijev (1. kesäkuuta 1926 – 26. syyskuuta 1966) oli neuvostoliittolainen kestävyysjuoksija ja olympiamitalisti.
Anufrijev saavutti 10 000 metrin juoksussa olympiapronssia Helsingissä 1952 ajalla 29.48,2. Bernin EM-kilpailuissa 1954 hän sijoittui samalla matkalla kahdeksanneksi ajalla 30.19,4.
Morten Eilifsen
Morten Eilifsen (s. 6. tammikuuta 1984) on norjalainen maastohiihtäjä, joka edusti seuratasolla Henning Skilag -seuraa.
Maailmancupissa Eilifsen kilpaili ensimmäisen kerran Oslossa maaliskuussa 2006. Ensimmäiset maailmancupin pisteensä hän saavutti Beitostølenin 15 kilometrin vapaan hiihtotavan kilpailussa marraskuussa 2007 sijoituttuaan yhdeksänneksi. Se oli myös hänen paras sijoituksensa urallaan.
Eilifsen kertoi uransa lopettamisesta syyskuussa 2012. Joulukuussa 2011 hän joutui auto-onnettomuuteen, jonka seurauksena hän sai vakavan aivotärähdyksen ja mursi useita kylkiluitaan. Onnettomuus oli osasyynä uran lopettamiseen yhdessä motivaation puutteen kanssa.
S. Robson Walton
Samuel Robson ”Rob” Walton (s. 28. lokakuuta 1944) on yhdysvaltalainen yritysjohtaja, joka on Wal-Martin hallituksen puheenjohtaja ja suuromistaja.
Walton on yhtiön perustajan Sam Waltonin vanhin lapsi. Hän seurasi isäänsä tehtävässään tämän kuoltua vuonna 1992. Forbes on toistuvasti listannut Waltonin miljardööriksi ja yhdeksi maailman rikkaimmista henkilöistä. Listalle mahtuu myös muita hänen perheenjäseniään.
Hänen omaisuutensa arvoksi on arvioitu helmikuussa 2018 44,4 miljardia USA:n dollaria.
S. Robson Walton on eronnut ja hänellä on entisen puolisonsa kanssa kolme lasta.
Bruno Junk
Bruno Junk (27. syyskuuta 1929 – 22. syyskuuta 1995) oli Neuvostoliittoa edustanut virolainen kilpakävelijä ja olympiamitalisti.
Junk saavutti 10 000 metrin kävelyssä olympiapronssia Helsingissä 1952 ajalla 45.41,0. Neljä vuotta myöhemmin Melbournen 1956 olympialaisissa laji oli vaihtunut 20 kilometrin kävelyksi ja Junk saavutti jälleen pronssia ajalla 1.32.12,0.
Ruhollah Khomeini
Ruhollah Khomeini (, 24. syyskuuta 1902 Khomein, Persia – 3. kesäkuuta 1989 Teheran, Iran), tunnetaan myös nimellä ajatollah Khomeini, oli iranilainen šiiapappi, suurajatollah ja vuoden 1979 Iranin vallankumouksen uskonnollinen ja poliittinen johtaja.
Nuoruus
pienois|vasen|Khomeinin syntymäkoti Khomeinissa. Ruhollah Khomeini syntyi 24. syyskuuta 1902 Khomeinissa Persiassa, joka oli vielä tuolloin maan nimi. Hänen sukunimensä oli Mousavi (Mostafavi), jonka hän vaihtoi aikuisena kotikaupunkinsa nimen mukaiseksi Khomeiniksi. Khomeinin isoisä ja isä olivat šiialaisia mullaheja eli uskonoppineita. Isä kuoli Khomeinin ollessa viiden kuukauden ikäinen, ja pojan kasvattivat äiti ja täti, heidän kuoltuaan isoveli.
Iranin johtajana
pienois|Khomeini laskeutumassa lentokoneesta Teheraniin 1. helmikuuta 1979. Khomeini saapui Iranin pääkaupunkiin Teheraniin 1. helmikuuta 1979 Iranin vallankumouksen johtajan asemassa. Hän nimitti neljä päivää myöhemmin maahan uuden hallituksen ja muutti itse Qomiin maaliskuun alussa. Joulukuussa 1979 järjestetyssä kansanäänestyksessä Iran otti käyttöön uuden perustuslain ja siitä tuli islamilainen tasavalta, jonka elinikäinen poliittinen ja uskonnollinen johtaja Khomeini oli.
Khomeini ryhtyi määrätietoisesti muuttamaan Irania pappisvaltaiseksi islamilaiseksi valtioksi. Šiialainen papisto laati hallinnon politiikan ja Khomeini teki päätökset tärkeissä asioissa. Aluksi uusi hallinto teloitutti satoja syrjäytetyn hallinnon työntekijöitä ja tukahdutti opposition vangitsemalla tai surmaamalla sen jäsenet. Naiset määrättiin käyttämään huntua, länsimainen musiikki ja alkoholi kiellettiin, ja islamilaiset rangaistukset otettiin käyttöön.
Ulkopolitiikassaan Khomeini hylkäsi šaahin länsimielisyyden ja suhtautui vihamielisesti niin Yhdysvaltoihin kuin Neuvostoliittoonkin. Iran alkoi myös viedä omaa islamilaista herätystään naapurimaihinsa.
Marraskuussa 1979 Khomeini määräsi Yhdysvaltain lähetystön työntekijät pidätettäviksi. Heitä pidettiin panttivankeina yli vuoden ajan. Iranin ja Irakin välisessä sodassa 1980–1988 Khomeini vastusti pitkään tulitaukoa, sillä hän halusi syrjäyttää Irakin johtajan Saddam Husseinin.
Khomeini säilytti poliittisen ja uskonnollisen johtajan ja karismaattisen kansanjohtajan asemansa Iranissa koko loppuikänsä. Khomeini kuoli kesäkuussa 1989. Hänen kultakupolisella haudallaan Teheranissa käy edelleen paljon hänen tukijoitaan.
Nenetsi
Nenetsiä puhuu vuoden 1989 tilaston mukaan 27 273 ihmistä, joista 26 730 puhujalla se on äidinkieli ja 543 puhujalla toinen kieli. Vuoden 2002 väestönlaskennan mukaan nenetsin taitoisia oli yhteensä 31 311 (sekä ensimmäisenä että toisena kielenä puhuvat). Nenetsiä puhutaan pääasiassa Pohjois-Venäjällä Nenetsiassa, Jamalin Nenetsiassa, Taimyrissa sekä Kuolan niemimaan itäosassa. Kieli jakautuu tundra- ja metsänenetsiin. Muotojen keskinäinen ymmärrettävyys ei ole suurta.
Kirjaimet
Nenetsiä kirjoitetaan kyrillisin kirjaimin. Aakkosto on sama kuin venäjässä, mutta siinä on kolme lisäkirjainta.
Äänteet
Nenetsissä on 32 konsonanttia. Liudentuneet konsonantit (joita esiintyy myös esimerkiksi savon ja karjalan murteissa) merkitään alla olevassa taulukossa heittomerkillä.
Konsonantit
Vokaalit Nenetsissä on seitsemän vokaaliäännettä. Pitkiä vokaaleja tai diftongeja ei ole.
Aiheesta muualla
Nenetsinkielinen Wikipedia hautomossa
Kyle Palmieri
Kyle Charles Palmieri (s. 1. helmikuuta 1991 Smithtown, New York, Yhdysvallat) on yhdysvaltalainen jääkiekkoilija, joka pelaa NHL-joukkue New York Islandersissa. Tätä ennen hän pelasi Anaheim Ducksissa, joka varasi hänet ensimmäisellä kierroksella 26. pelaajana NHL:n varaustilaisuudessa 2009. Hän on edustanut myös New Jersey Devilsia. Jatkoaika.comin verkkolehden mukaan Palmieri on voimakas hyökkääjä, jonka pelityyliin kuuluu tempon ylläpitäminen. Hän osaa pelata sekä keskellä että laidassa.
Ura
Palmieri syntyi New Yorkin Smithtownissa, mutta hän pitää kotikaupunkinaan New Jerseyn Montvalea. Palmieri muutti vuonna 2007 Michiganin Ann Arboriin, jossa hän kävi lukion. Hän pelasi Yhdysvaltain alle 17- ja 18-vuotiaiden kehitysmaajoukkueissa vuodet 2007–2009. Palmieri oli Pohjois-Amerikassa pelaavien kenttäpelaajien CSS-rankingissa sijalla 20, ja hän oli siinä korkeimmalle sijoittunut Yhdysvaltain kehitysjoukkueen pelaaja. Palmierin kausi 2008–2009 jäi rikkonaiseksi, kun hänet erotettiin sääntöjen rikkomisen vuoksi kehitysjoukkueesta. Palmieri varattiin kesällä 2009 varaustilaisuuden 26. pelaajana Anaheim Ducksiin.
Kauden 2009–2010 Palmieri kävi Notre Damen yliopistoa. Siellä vietetyn kauden jälkeen hän teki kolmivuotisen tulokassopimuksen Anaheim Ducksin kanssa elokuussa 2010. Palmieri pelasi kauden 2010–2011 suurimmaksi osaksi Ducksin farmijoukkue Syracuse Crunchissa, AHL:ssä. Hän voitti joukkueen sisäisen piste- ja maalipörssin tehoilla 29+22=51 ja pelasi kauden aikana myös AHL:n tähdistöottelussa. Palmieri teki NHL-debyyttinsä 3. marraskuuta 2010 Tampa Bay Lightningia vastaan. Hän teki ottelussa myös NHL-uransa avausmaalin. Yhteensä Palmieri pelasi kauden aikana kymmenen runkosarjaottelua ja yhden playoff-ottelun NHL:ssä.
Joseph Loua
Joseph Loua (s. 15. marraskuuta 1976) on guinealainen entinen pikajuoksija. Hän kilpaili miesten 200 metrin juoksussa vuoden 1996 kesäolympialaisissa Atlantassa ja vuoden 2000 kesäolympialaisissa Sydneyssä. Hänen henkilökohtainen ennätysaikansa 200 metrin juoksussa on 20,54 (1997). Loua toimi sekä Atlantassa että Sydneyssä maansa lipunkantajana.
Loua sai samalla juoksumatkalla hopeamitalin yleisurheilun Afrikan-mestaruuskilpailuissa 1996.
Kyle Palmieri
Ura
Syyskuussa 2021 Palmieri teki Islandersin kanssa nelivuotisen ja yhteensä 20 miljoonan dollarin arvoisen jatkosopimuksen.
Maajoukkueura
Palmieri oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti hopeaa. Palmieri oli jälkimmäisessä turnauksessa Yhdysvaltain paras pistemies Chris Kreiderin ja Charlie Coylen kanssa.
Emmy Heim
Emilie "Emmy" Heim (10. syyskuuta 1885 Wien – 13. lokakuuta 1954 Toronto) oli itävaltalaissyntyinen, vuonna 1951 Kanadan kansalaisuuden saanut taidemusiikin laulaja, äänialaltaan sopraano.
Išimbai
Išimbai on kaupunki Baškortostanissa Belaja-joen varrella 160 kilometriä pääkaupunki Ufasta etelään. Noin 66 200 asukkaan kaupunki on kaikkiaan noin 91 300 asukkaan Išimbain piirin hallintokeskus (2010).
Emmy Heim
Heim sai varhaisimman musiikinopetuksensa äidiltään; jo seitsemän vuoden iässä hän lauloi Franz Schubertin yksinlauluja. Hän opiskeli Wienissä kolmentoista vuoden ajan Frances Mütterin johdolla ja teki debyyttinsä yksinlaulujen esittäjänä Wienissä vuonna 1911. Ensimmäisen maailmansodan aikana Heim kiersi Saksassa, Itävalta-Unkarissa sekä Puolassa ja lauloi sotilaille. Ensimmäisen avioliittonsa Heim solmi vuonna 1915 kirjailija Emil Alphons Rheinhardtin kanssa. Miehensä kautta hän pääsi tutustumaan Rainer Maria Rilkeen ja Hugo von Hofmannsthaliin. Ensimmäisen avioliiton päätyttyä Heim meni uusiin naimisiin arkkitehti Franz Singerin kanssa.
Išimbai
Historia
Išimbai on perustettu vuonna 1932 ja siitä tuli kaupunki 1940.
Emmy Heim
Heim tulkitsi Schubertin, Robert Schumannin ja Hugo Wolfin yksinlaulujen ohella myös modernimpaa ohjelmistoa. Hänen tuttaviensa joukossa olivat Alban Berg, Arnold Schönberg ja Igor Stravinski. Vuonna 1930 Heimin asuinpaikkana oli Englanti, jossa hän oli debytoinut vuonna 1929. Ennen Itävallan joutumista natsimiehityksen alaiseksi Heim piti kesäisin studiota Salzburgissa. Vuodesta 1934 lähtien hän vietti vähintään kolmasosan vuodesta Kanadassa. Hän tapasi Montrealissa Ernest MacMillanin. Kanadan-ensiesiintymisensä hän teki Toronton Hart House Theatressa 16. lokakuuta 1934. Hän opetti The Royal Conservatory of Musicissa, Torontossa ja piti resitaaleja Montrealissa sekä Massachusettsin Cambridgessa.
Toisen maailmansodan ajan Heim vietti Englannissa ja muun muassa lauloi Punaisen Ristin sairaaloissa. Hän oli vierailevana luennoitsijana Oxfordin ja Cambridgen yliopistoissa. Vuonna 1946 Heim muutti vakituisesti asumaan Kanadaan, jossa hän toimi opetustehtävissä The Royal Conservatory of Musicissa kuolemaansa saakka. Hänen oppilaidensa joukossa olivat Joan Hall, Frances James, Eileen Law, Margo MacKinnon, Lois Marshall, Joan Maxwell, James Milligan, Mary Morrison, Jan Simons ja Joyce Sullivan.
Postcrossing
Postcrossing on kansainvälinen korttirinki, jonka perusideana on lähettää ja vastaanottaa postikortteja. Tämä portugalilaisen Paulo Magalhãesin luoma rinki on saavuttanut suurta suosiota ympäri maailman. Postcrossing-sivustolla on noin 770 000 rekisteröitynyttä käyttäjää 210 eri maasta (heinäkuu 2019). Postcrossing ei maksa mitään, sivusto ei peri maksua, ainoastaan ottaa vastaan lahjoituksia. Postcrossingiin liittyneet maksavat vain itse lähettämänsä postikortit ja niihin tarvittavat postimerkit. Kärkikymmenikössä eniten kortteja lähettäneiden maiden listalla ovat Suomen (5. sija) lisäksi Saksa, Yhdysvallat, Alankomaat, Venäjä, Valko-Venäjä, Kiina, Taiwan, Puola ja Ukraina. Joulukuuhun 2022 mennessä suomalaiset ovat lähettäneet yhteensä yli 4,08 miljoonaa postikorttia.
Sivuston toiminta
Portugalilaisen Paulo Magalhãesin vuonna 2005 perustamaan postcrossing-verkostoon kirjautunut käyttäjä voi pyytää verkoston ylläpidolta osoitetta, johon lähettää postikortti. Järjestelmä valitsee sattumanvaraisesti toisen käyttäjän osoitteen ja lähettää sen pyytäjän sähköpostiin. Osoitteen mukana tulee korttikohtainen tunnistekoodi, joka kirjoitetaan lähetettävään postikorttiin. Kun kortti saapuu perille, vastaanottaja kirjaa tunnistekoodin järjestelmään, jolloin järjestelmä tietää kortin saapuneen perille. Tämän jälkeen järjestelmä jakaa lähettäjän osoitteen kerran jollekin toiselle käyttäjälle maailmalla, eli lähettäjä saa takaisin yhden kortin jokaista lähettämäänsä kohti.
Systeemi varjelee käyttäjän yksityisyyttä siten, että se antaa katuosoitteita yhdelle käyttäjälle vain muutaman kerrallaan. Käyttäjällä voi yhtäaikaa olla travelling- eli matkalla-tilassa rajallinen määrä kortteja, sivustolle liittyessä tämä määrä on viisi. Vähimmäismäärää lähetettäville korteille ei ole eli käyttäjä voi lähettää vaikka vain yhden kortin. Myöhemmin maksimiluku kasvaa hitaasti sen mukaan, montako käyttäjän lähettämää korttia on saapunut määränpäähänsä. Käyttäjä voi muokata itselleen pienen profiilin, jossa katuosoite ei kuitenkaan näy. Palvelun käytön voi lopettaa koska tahansa.
Kortteihin voi kirjoittaa mitä tahansa mieleen tulee, yleisiä aiheita ovat omasta maasta tai itsestään kertominen ym. yleinen jutustelu. Osa käyttäjistä mainitsee profiilissaan joitakin toiveita saapuvien postikorttien aiheista, niissä olevista kirjoituksista tai postimerkeistä. Postikortteja on hauska saada, mutta tällä tavoin voi myös koettaa keräillä tietynlaisia kortteja tai vauhdittaa postimerkkiharrastusta.
Omasta kotimaastaan kortteja ei voinut saada ennen kevättä 2008, ellei halunnut osallistua tageihin eli "hippoihin" foorumilla. Keväällä 2008 järjestelmää uudistettiin siten, että "virallisia" osoitteita voi saada myös omaan maahansa. Tag eli suomalaisittain hippa on epävirallisempaa postcrossailua sivuston foorumilla, johon myös kirjaudutaan sisään. Monet hippailevat siksi, että haluavat lähettää enemmän kortteja kerrallaan. Hipat eroavat virallisesta postcrossingista siten, että niissä voi usein valita millaisen kortin lähettää ja saa, sekä mihin maahan ja kenelle. Foorumilla voi myös osallistua esimerkiksi muihin tagien tyyppisiin vaihtoihin myös muilla tavaroilla kuin postikorteilla.
Postcrossing-aiheiset postimerkit
Useat maat ovat julkaisseet omia postcrossing-aiheisia postimerkkejä. Suomessa julkaistiin ensimmäinen postcrossing-aiheinen neljän merkin vihko syyskuussa 2013, sen ulkoasusta vastasi suunnittelutoimisto Kokoro & Moi. Ahvenanmaa julkaisi oman postcrossing-aiheisen postimerkin kesäkuussa 2019.
Jouko Jokinen
Ura
Jokinen suoritti humanististen tieteiden kandidaatin tutkinnon Jyväskylän yliopistossa vuonna 1982 ja kävi Sanoma Osakeyhtiön toimittajakoulun 1983. Hän työskenteli toimittajana, uutispäällikkönä ja toimituspäällikkönä Helsingin Sanomissa 1984–2001, Porissa ilmestyvän Satakunnan Kansan päätoimittajana 2001–2010 ja Aamulehden päätoimittajana 2010–2017. Syyskuussa 2017 Jokinen nimitettiin Yleisradion uutis- ja ajankohtaistoimituksen päätoimittajaksi.
Muuta
Jokinen on saanut SM-pronssia 20-vuotiaiden kuulantyönnössä vuonna 1979. Hänen ennätyksensä on 15,79.
Let L-13 Blaník
right|300px|thumb|Moottoripurjelentokone LET L-13M Blanik
Sen suunnitteli Karel Dlouhý, joka toimi VZLÚ Letňany-tehtaassa vuonna 1956. Se perustui Letov XLF-207 Laminar-purjelentokoneeseen. Se oli ensimmäisiä nk. laminaariprofiilia käyttäviä lentokoneita. Koneen eri versioita on valmistettu yli 3 000 kappaletta.
Ruostetikkanen
Ruostetikkanen (Sasia abnormis) on tikkoihin kuuluva aasialainen lintulaji. Lajin kuvaili ja nimesi Coenraad Jacob Temminck 1825.
Koko ja ulkonäkö
Linnun pituus on vain yhdeksän senttimetriä, joten se on kääpiö tikkojen laajassa heimossa. Alapuolelta lintu on oranssinpunainen ja päältä ruskea. Naaraan otsa on punainen mutta koiraan keltainen. Sen varpaissa, joita on vain 3, on liukastumisen estämiseksi erityiset karheat nystyrät. Pyrstösulat eivät ole jäykät kuten varsinaisilla tikoilla, ja lintu liikkuukin enimmäkseen oksilla kiipeillen. Ruostetikkanen on vilkas ja levoton kiipeillen puiden ja muun kasvillisuuden seassa, tavallisesti alle viiden metrin korkeudella.
Esiintyminen
Eteläaasialainen laji, joka pesii Indonesiassa, Malesiassa, Thaimaassa ja Burmassa. Lajista tunnetaan kaksi alalajia, Sasia a. abnormis ja S. a. magnirostris. Sitä ei ole tavattu Suomessa.
Elinympäristö
Erilaiset tiheäkasvuiset metsät, kuten bambutiheiköt, istutukset ja joenrantapöheiköt.
Lisääntyminen
Pesä koverretaan lahoon puuhun tai bambuun, ja sen pesäkäytävän halkaisija on 2½ cm.
Ravinto
Syö pääasiassa hyönteisten toukkia sekä muurahaisia ja niiden munia.
William Räisänen
William Räisänen (13. heinäkuuta 1885 Pielavesi – 10. marraskuuta 1935 Uusikirkko) oli suomalainen näyttelijä.
Räisänen aloitti näyttelijänä Elli Tompurin Salome-kietueella syksyllä 1906, oli mukana Kaarlo Braxénin kiertueella ja liittyi sitten näyttelijäksi Tampereen teatteriin syksyllä 1907. Räisänen oli Tampereen teatterissa seitsemän vuoden ajan vuoteen 1914 saakka, siirtyi sieltä kahdeksi vuodeksi Kansan Näyttämölle ja oli 1916–1917 Hilma Rantasen Uudessa teatterissa. Hän palasi sitten Tampereen teatteriin ja siirtyi sieltä 1923 takaisin Kansan Näyttämölle. Vuonna 1928 Räisänen perusti oman kiertueen Teatteri William Räisäsen, joka kiersi esiintymässä maaseudulla. Räisäsen tunnettuja teatterirooleja olivat muun muassa Simeon Seitsemässä veljeksessä ja Topias Nummisuutareissa.
22. maaliskuuta
22. maaliskuuta on gregoriaanisen kalenterin mukaan vuoden 81. päivä (82. päivä karkausvuonna). Vuodesta on jäljellä 284 päivää.
Tihun
Tihun on kylä Sogbinin päällikkökunnassa Bonthen piirikunnassa Sierra Leonen Eteläisessä maakunnassa.
Tihun on Sierra Leonen presidentin Julius Maada Bion synnyinpaikka.
Dionýsis Savvópoulos
pienoiskuva|200px|Dionýsis Savvópoulos vuonna 2007. Dionýsis Savvópoulos (, s. 2. joulukuuta 1944 Thessaloniki) on kreikkalainen, pääasiassa laikó- ja rebetikomusiikin muusikko, laulaja sekä lauluntekijä.
Savvópoulos pääsi opiskelemaan Thessalonikin Aristoteles-yliopistoon lakia, mutta ensimmäisen opiskeluvuoden jälkeen vuonna 1963 hän muutti Ateenaan tekemään pätkätöitä. Muusikon uransa hän aloitti Ateenan yökerhoissa soittamalla kitaraa ja laulamalla. LYRA-levy-yhtiön Alékos Patsifás noteerasi Savvópoulosin lauluntekijän lahjat. Hän työskenteli levy-yhtiölle vuoteen 1983 saakka. Savvópoulosin debyyttialbumi To fortigó julkaistiin vuonna 1966. Albumi ei saavuttanut suurta suosiota, mutta hän jatkoi LYRAssa ja seuraavat albumit niittivät menestystä.
Savvópoulos on koko uransa ajan ollut myös poliittisesti aktiivinen ja oli sotilasjuntan aikana lyhyen aikaa vankilassa ideoidensa vuoksi. Hän on naimisissa Aspasía Arapídoun kanssa ja heillä on kaksi lasta.
Mary Morrison
Mary Louise Morrison (s. 9. marraskuuta 1926 Winnipeg) on kanadalainen taidemusiikin laulaja, äänialaltaan sopraano. Hän opiskeli Winnipegissä, Vancouverissa ja Toronton The Royal Conservatory of Musicissa. Hän on luonut kansainvälisen uran etenkin nykytaidemusiikin tulkitsijana. Usein hän on esiintynyt yhdessä Lyric Arts Trion kanssa; kokoonpanon muut jäsenet ovat Robert Aitken ja Marion Ross.
Morrison debytoi esiintymällä Toronton sinfoniaorkesterin kanssa vuonna 1947. Radio-oopperassa hän teki ensiesiintymisensä 1948 oopperassa Orfeo ja liveoopperassa 1949 oopperassa La bohème. Morrison meni naimisiin säveltäjä Harry Freedmanin kanssa vuonna 1951. Myös hänen siskonsa Kathleen Morrison Brown on sopraano.
Morrisonista tehtiin Kanadan ritarikunnan upseeri vuonna 1983, ja hän sai palvelumitalin Toronton kaupungilta 1985.
A Bola
A Bola (Pallo) on portugalilainen urheilulehti. Cândido de Oliveira perusti sen vuonna 1945. Aluksi lehti ilmestyi kahdesti viikossa, mutta vuodesta 1995 lähtien se on ilmestynyt päivittäin. Suurin osa lehden sisällöstä käsittelee jalkapalloa. Vuodesta 2006 lähtien lehteä on painettu myös Newarkissa, New Jerseyssä.
Perheniemen evankelinen opisto
Perheniemen evankelinen opisto on Iitissä sijaitseva yksityinen kristillinen kansanopisto. Se perustettiin vuonna 1924 Kirvussa Sairalan evankelisena opistona ja se muutti sodan jälkeen Perheniemen kartanon tiloihin Iittiin.
Uskontokasvatus ja -opetus pohjaa Raamattuun ja evankelis-luterilaisen kirkon tunnustukseen.
Opisto järjestää pitkiä koulutuksia, monimuotokoulutuksia, lyhytkursseja ja seminaareja. Se on erilaisiin kristittyjä varustaviin koulutuksiin erikoistunut oppilaitos. Opistossa opiskelee vuosittain satoja henkilöitä erilaisilla kursseilla ja linjoilla varustautuen lähimmäisille tukea antavaan kohtaamiseen, kriisityöhön, terapeuttiseen sielunhoitoon ja evankeliointi- ja lähetystyöhön. Perheniemen opisto tarjoaa myös majoitus- ja ruokapalveluja. Opiston tiloissa on myös mahdollista järjestää leirejä, juhlia tai kokouksia.
Internet-käyttäjät ikuisesti
Internet-käyttäjät ikuisesti - IKI ry on keväällä 1995 perustettu suomalainen aatteellinen yhdistys, joka tarjoaa jäsenilleen pitkäaikaisia sähköposti- ja verkkosivuosoitteita. Pääideana on tarjota pysyvä ikuisesti toimiva sähköpostiosoite eli nk. ikiosoite, joka pysyy samana, vaikka jäsen vaihtaisikin sähköpostipalveluntarjoajaansa.
Eclipse (Yngwie Malmsteenin albumi)
Eclipse on kitaristi Yngwie J. Malmsteenin vuonna 1990 julkaisema, kuudes soololevy. Se on omistettu edesmenneelle näyttelijä Graham Chapmanille.
Internet-käyttäjät ikuisesti
Toimintatapa
Yhdistys ei tarjoa sähköpostipalvelua tai verkkosivutilaa itse. Se ei myöskään operoi palveluidensa tarvitsemia tietoliikenneyhteyksiä. IKI tarjoaa omilla palvelimillaan vain sähköpostin ja verkkosivujen uudelleenohjausta. Yhdistyksen jäsen voi koska tahansa vaihtaa sähköpostinsa ja verkkosivun ohjauksen osoitetta.
IKI antaa jäsenelleen kaksi tai useampia sähköpostialiaksia tyyppiä esimerkiksi <tt>etunimi.sukunimi@iki.fi</tt> tai <tt>tunnus@iki.fi</tt>. Käyttäjän on annettava toimiva sähköpostiosoite, johon IKI ohjaa ikiosoitteella saapuneet sähköpostit. Mikäli jäsen vaihtaa sähköpostipalveluaan, riittää vain ilmoitus uudesta sähköpostiosoitteesta IKI:lle, niin saapuneet viestit ohjataan uuteen osoitteeseen ikiosoitteen pysyessä samana. Jäsen voi ohjata ikiosoitteella tulleet sähköpostit myös useampaan sähköpostiosoitteeseen. Vastaavasti IKI tarjoaa verkkosivuosoitteelle aliaksen, tyyppiä <tt>www.iki.fi/etunimi.sukunimi/</tt> tai <tt>www.iki.fi/tunnus/</tt> (myös linkit muotoa <tt>www.iki.fi/~tunnus/</tt> toimivat), joka ohjautuu jäsenen haluamaan WWW-osoitteeseen.
Yhdistys
Internet-käyttäjät ikuisesti - IKI ry on rekisteröity yhdistysmuotoiseksi. Yhdistys nähtiin turvallisempana vaihtoehtona kuin yrityksen perustaminen, sillä sen ajateltiin turvaavan toiminnan jatkuvuus pitkäksi aikaa. IKI:n jäsenmäärä ylitti vuonna 2003 ja  vuonna 2011. Vuoden 2019 alussa IKI ry:llä oli noin jäsentä. Yhdistykseen liittyy vuosittain noin uutta jäsentä.
Yhdistys ei peri vuosimaksua, mutta siihen liittyessä tulee maksaa kertaluonteinen liittymismaksu, jolla toiminta rahoitetaan. Palvelun saa käyttöönsä maksun maksettua. Liittymismaksu oli vuonna 2020. Yhdistyksellä on mahdollisuus periä maksu uudelleen toiminnan jatkuvuuden varmistamiseksi. Yhdistyksen jäsenyyteen vaaditaan jonkinlainen yhteys Suomeen. Riittäväksi yhteydeksi on hyväksytty se, että pystyy täyttämään suomeksi olevan jäsenhakemuksen ja maksamaan suomalaiselle tilille maksun.
Hallinto ja varainhallinta
Järjestön varallisuus riittää vuosikymmeniksi ja se on sijoitettu eteenpäin. Vuoden 2016 tilikaudella yhdistyksen varallisuus oli. Kustannusten nousu 2010-luvulla on kääntänyt toimintaa tappiolliseksi.
Yhdistys pitää hallituksen kokoukset verkon välityksellä säästääkseen toimijoiden aikaa. Keskimäärin hallituksen jäseneltä menee pari päivää kuukaudessa yhdistystoimintaan. Hallituksen jäsenet eivät saa rahallista korvausta työstään, mutta työilloissa tarjotaan ilmaista pizzaa. Monet yhdistyksen toimijoista ovat töissä tietotekniikka-alalla.
Yhdistys on ottanut kantaa ja antanut lausuntoja muun muassa tiedustelulainsäädännöstä ja tiedonhankintalain kehityksestä. Aatteellisesti yhdistys näkee toimivansa kuin postilaitos aikanaan – tuottaen kansalaisille sähköisiä peruspalveluita.
Palvelun toteutus
Palvelun suurimmaksi ongelmaksi yhdistys mainitsee sähköpostiohjelman asetusten säätämisen työläyden käyttäjälle itselleen.
Historia
Yhdistyksen perustajilla oli aikaisempaa kokemusta järjestötoiminnasta. Yhdistysmuotoisen toiminnan nähdään mahdollistavan "vähemmän ryppyotsaisen" tavan toimia kuin yritystoiminta.
Nykyään puolet käyttäjistä ohjaa sähköpostinsa iki-osoiteesta Gmailiin. Kaupalliset palvelut eivät ole vähentäneet palvelun suosiota. Palvelua käyttävät näkevät, että kaupalliset palvelut voivat aina lopettaa toimintansa tai muuttua maksullisiksi, mutta yhdistys toimii luotettavasti.
ASP Ship Management Scandinavia
ASP Ship Management Scandinavia Oy on laivojen hallintayritys. Yrityksen kotipaikka sijaitsee Maarianhaminassa, Ahvenanmaalla. Lisäksi yrityksellä on toimisto Norjan pääkaupungissa, Oslossa. Yrityksen toimitusjohtaja on Mikael Holm. Yritys on osa maailmanlaajuista ASP Ship Management Group -konsernia, jonka Skandinavian konttori sijaitsee Maarianhaminassa.
Det Norske Veritaksen luokittelemista aluksista M/S Global Freighter, M/S Global Carrier, M/S KCL Ballerina ja Northern Cross ovat ASP Ship Management Scandinavian hallinnassa.
Joonas Kaltiainen
Joonas Kaltiainen (s. 3. tammikuuta 1993 Kauniainen) on suomalainen salibandymaalivahti, joka edustaa Esport Oilersia.
Kaltiainen on GrIFK:n kasvatti. Hän on edustanut pääsarjaurallaan ainoastaan Esport Oilersia vuodesta 2014 lähtien.
Laura Terracina
Laura Terracina (1519?–1577?) oli napolilainen runoilija. Hän vaikutti renessanssin aikaan, ja hän oli merkittävä omana aikanaan mutta jäi kuoltuaan unohduksiin.
Laura Terracinan vanhemmat olivat ylhäisiä napolilaisia. Perhe asui Chiaiassa Napolin rannikolla. Hän meni lähes neljäkymmentävuotiaana naimisiin sukulaisensa Polidoro Terracinan kanssa, ja avioliiton aikaisten runojen perusteella on ajateltu, ettei liitto ollut onnellinen.
Hän tiedosti asemansa naisrunoilijana ja omisti vuonna 1561 ilmestyneen seitsemännen kokoelmansa napolilaisille leskille. Runokokoelmat olivat suosittuja, ja niitä julkaistiin monina painoksina. Hän oli Accademia degli Incognitin jäsen salanimellä Febea. Ensimmäistä mentoriaan Marco Antonio Passeria hän kiittää ensimmäisessä kokoelmassaan kannustuksesta. Vuosina 1570–1572 hän asui Roomassa ja kirjoitti etupäässä uskonnollista runoutta paavi Gregorius XIII:ta valitsemaan kokoontuneiden kardinaalien kunniaksi.
Music Player Daemon
Music Player Daemon (MPD) on vapaa avoimen lähdekoodin musiikintoisto-ohjelma. MPD on nimensä mukaisesti musiikkia toistava palvelinohjelmisto (daemon), jossa itse musiikin toistaminen ja käyttöliittymä, jolla sovelluksen toimintaa ohjataan, on erotettu toisistaan. MPD:ssä itsessään ei ole käyttöliittymää, vaan sitä ajetaan palveluna ja siihen voidaan ottaa asiakasohjelmistolla yhteys, vaikkapa toiselta koneelta verkon yli.
Montepulciano d’Abruzzo
Montepulciano d’Abruzzo on italialainen pääosin tai kokonaan Montepulciano-rypäleestä valmistettu punaviini. Sitä tuotetaan Abruzzon alueella Keski-Italiassa. Montepulciano d’Abruzzo -viinit ovat olleet DOC-laatuluokiteltuja ja nimisuojattuja vuodesta 1968.
Montepulciano d’Abruzzon tuotantoalue on kaikkiaan 87 neliökilometriä (vuonna 2014) ja vuotuinen tuotantomäärä noin 86 miljoonaa litraa (vuonna 2015). Viini on italialaisista laatuviineistä (DOC tai DOCG) toiseksi eniten tuotettu.
Kipinäheinät
Kipinäheinät (Isachne) on heinäkasvien (Poaceae) heimoon kuuluva kasvisuku. Sukuun kuuluu noin 90–100 lajia.
HMS Prince of Wales (1765)
HMS Prince of Wales oli Britannian kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.
Valmistus
Alus tilattiin 16. joulukuuta 1761 Henry Bird & Roger Fisheriltä Milford Havenista, missä köli laskettiin maaliskuussa 1762. Se nimettiin 18. huhtikuuta 1763 HMS Hiberniaksi ja uudelleen 20. lokakuuta 1763 HMS Prince of Walesiksi. Alus laskettiin vesille 4. kesäkuuta 1765 ja lähti merelle 30. kesäkuuta saapuen 8. heinäkuuta Plymouthiin, missä alus valmistui 22. joulukuuta 1770. Sopimuksen mukaiset valmistuskustannukset olivat 25 261 puntaa ja kuusi shillinkiä. Siirrosta Plymouthiin maksettiin valmistajalle 1 924 puntaa kuusi shillinkiä ja neljä pennyä. Lisäksi varustaminen 1770 maksoi 3 689 puntaa 11 shillinkiä ja kolme pennyä.
Palvelus
Alus otettiin palvelukseen syyskuussa 1770 Falklandin matkaa varten päällikkönään John Holwall. Se poistettiin palveluksesta toukokuussa 1771. Alus oli huollettavana Plymouthissa tammikuusta 1774 helmikuuhun 1775, mistä se palautettiin palvelukseen lokakuussa 1776 päällikkönään Samuel Barrington. Alus oli 1777 kotivesillä. Tammikuussa 1778 aluksen päälliköksi tuli Benjamin Hill ja se oli kontra-amiraaliksi ylennetyn Barringtonin lippulaivana. Alus lähti 19. toukokuuta Leewardsaarille. Alus osallistui 14. joulukuuta St. Lucian valtaukseen, d'Estaingin purjehduksen estämiseen 15. joulukuuta 1778 ja Grenadan taisteluun 6. toukokuuta 1779.